**Apeiron**

*Marin Mihalache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E limpede. Venise din văzduh

Ca furtuna și se așezase

Să se odihnească pe pământ

Ca o pasăre pe puntea unei corăbii.

În iezerii ochilor lui se scălda lumina

Câteunui astru arzând în noapte.

Se rostogolise prin aer ca un vârtej

Și acum încet, încet se însenina.

Apă, aer, pământ, foc.

Apeiron se coborâse pe pământ

Fiindcă fără de el lumina era oarbă,

Nu se dezlipise de întuneric.

Pustiul însetase și oceanul

Se umpluse de sudoarea cerului

Și el ca un sol de sus trimis se pogorâse

Pe frânghii de vânt să dezlege izvoarele,

Să semene lumina nouă, limpede

Pe dealurile cu umbre trandafirii.

E limpede. Venise pe pământ

Ca o furtună și acum se însenina.

Copyright © 2017 Marin Mihalache